**ELŐTERJESZTÉS**

**Körmend város Önkormányzata Képviselő-testülete 2015. április 29-i ülésére**

**Tárgy:** Vasivíz Zrt. beszámolója

Tisztelt Képviselő-testület!

Az Önkormányzat a Vasivíz Zrt-ben 4,3%-os vagyoni részesedéssel bír. Az Önkormányzat a cég mérlegbeszámolóját minden évben megtárgyalja, egyúttal több területen is együttműködik a Részvénytársasággal, mivel az a körmendi vízközművagyon üzemeltetője.

A társaság fő tevékenysége az önkormányzati tulajdonú víziközmű vagyon kezelése. A Vasivíz Zrt. 203 településen biztosítja a víz-, és 103 településen a szennyvízszolgáltatást.

A cég folyamatosan végez fejlesztéseket – az Önkormányzattal együttműködve és előzetesen egyeztetve – a körmendi vezetékrendszert és üzemmérnökséget illetően, mindez a kiküldött anyagban több helyen is olvasható. Az ismert nagyprojektek révén – KEOP vízbázis minőség javítása és Horvátnádalja-Berki városrészek csatornázása – a Zrt. tisztább ivóvizet tud szolgáltatni, ugyanakkor a szennyvízhálózat bővítésével a környezetvédelmen, vízbázisvédelmen túl a körmendi rendszer működtetésének optimálisabb feltételei is megteremtődtek. Ugyanakkor a kisebb projektek is jelentősek hatásaikat tekintve – ólomanyagok cseréje, üzemmérnökség felújítása, kutak felújítása.

A Vasivíz Zrt. 587 ember megélhetését biztosítja. A társaságban 2014. évben jelentős változások történtek, a mérleg szerinti eredmény ezen változások utáni rendeződést mutatja már.

Kérem a képviselőket, hogy tárgyalják meg a beszámolót.

**HATÁROZATI JAVASLAT**

Körmend város Önkormányzata Képviselő-testülete a Vasivíz Zrt. 2014. évi tevékenységéről készült beszámolót tulajdonosként elfogadja, az abban foglaltakat tudomásul veszi, egyúttal kéri a Vasivíz Zrt-t arra, hogy a jövőben is legyen a város partnere a körmendi vízbázist érintő karbantartási és felújítási, fejlesztési feladatok megvalósításakor.

Körmend, 2015. április 21.

**Bebes István**

**polgármester**